Diari Oficial de la Generalitat Valenciana


Sumari del DOGV 8478, del 04-02-2019 (2019/893)

RESOLUCIÓ de 23 de gener de 2019, del director general de LABORA Servei Valencià d'Ocupació i Formació, per la qual es prorroguen tres beques per a la realització de pràctiques professionals.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8478

Data del DOGV
:   04-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/893


Data del document
:   23-01-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de gener de 2019, del director general de LABORA Servei Valencià d'Ocupació i Formació, per la qual es prorroguen tres beques per a la realització de pràctiques professionals. [2019/893]  
LABORA Servei Valencià d'Ocupació i Formació, en el marc de la política dirigida a fomentar la formació complementària de les persones que s'acaben de graduar, per mitjà de la realització de pràctiques professionals, va convocar la concessió de tres beques per a la realització de pràctiques professionals en el Servei Valencià d'Ocupació i Formació, mitjançant la Resolució de 8 de juny de 2017, del director general del Servei Valencià d'Ocupació i Formació (DOGV 8064, 16.06.2017).  
Per la Resolució de 8 de febrer de 2018, del director general del Servei Valencià d'Ocupació i Formació (DOGV 8233, 13.02.2018), es van adjudicar les beques per a la realització de les pràctiques anteriorment esmentades, per un període de 12 mesos a comptar del dia 15 de febrer de 2018 fins al 14 de febrer de 2019.   
Per la Resolució de 13 de novembre de 2018, del director general del Servei Valencià d'Ocupació i Formació (DOGV 8431, 26.11.2018), es va acceptar la renúncia com a becària, en la modalitat de comunicació, d'Ana María Loanas, amb els efectes de 31 d'octubre de 2018, i es va concedir una nova beca pel temps restant a Coral María Ferrero Ibáñez, perquè estava en la borsa de reserva que es va constituir a aquests efectes i n'havia acceptat la crida.  
Segons el que es disposa en l'article 3.1 de l'Ordre 1/2017, de 18 de gener, de la Conselleria d'Economia Sostenible, Sectors Productius, Comerç i Treball, la durada de les beques serà de 12 mesos. No obstant això, podrà prorrogar-se sense necessitat d'una nova convocatòria per un període màxim de 12 mesos addicionals, sempre que hi haja la disponibilitat pressupostària corresponent i que el desenvolupament de l'activitat que s'estiga efectuant així ho requerisca o ho aconselle.  
Amb la consignació pressupostària suficient amb càrrec a la línia de subvenció S3046000, «Beques de formació», del capítol IV, subprograma 322.59, del pressupost de LABORA Servei Valencià d'Ocupació i Formació per a l'exercici 2019, es poden prorrogar les beques esmentades des del 15 de febrer de 2019 fins al 14 de febrer de 2020.  
  
Per tot això, i en l'exercici de les facultats legalment conferides, resolc:  
  
Primer  
Prorrogar les beques concedides a Ángela Martínez Domingo, Nuria González Carpena i Coral María Ferrero Ibáñez, o a la persona que les substituïsca, per a la realització de pràctiques professionals en LABORA Servei Valencià d'Ocupació i Formació, en les mateixes condicions establides en la Resolució de 8 de juny de 2017, del director general del Servei Valencià d'Ocupació i Formació, per la qual es van convocar (DOGV 8064, 16.06.2017).  
  
Segon  
El període de pròrroga serà de 12 mesos i s'iniciarà amb efectes del dia 15 de febrer de 2019 i finalitzarà el 14 de febrer de 2020, tots dos inclosos. La part de la pròrroga corresponent a 2020 estarà condicionada a l'existència de crèdit adequat i suficient en l'exercici indicat.  
  
  
Tercer  
Retindre el crèdit i autoritzar la despesa per l'import global de 37.386,35 euros, amb càrrec al capítol IV, línia de subvenció S3046000, subprograma 322.59, Beques de formació, del pressupost de LABORA Servei Valencià d'Ocupació i Formació, amb el desglossament següent:  
  
  
Anualitat 2019 Anualitat 2020  
32.713,08 euros 4.673,31 euros  
  
  
Queda condicionada la part imputada a l'exercici 2020 a l'existència de crèdit adequat i suficient del pressupost del Servei Valencià d'Ocupació i Formació per a aquest any.  
La publicació d'aquesta resolució produeix els efectes de notificació a les persones interessades, d'acord amb el que disposen els articles 40 i 46 de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, podrà interposar-s'hi un recurs de reposició davant de l'òrgan que ha dictat l'acte en el termini d'un mes comptat a partir de l'endemà de la publicació, o bé un recurs contenciós administratiu d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 de gener de 2019.- El director general de LABORA Servei Valencià d'Ocupació i Formació: Enric Nomdedéu i Biosca.